Source: http://docplayer.fi/15876674-Jaaleikediagnostiikan-merkitys-kohtusyovan-opera-tiivisessa-hoidossa.html
Timestamp: 2019-12-13 07:26:58+00:00
Document Index: 25703239

Matched Legal Cases: ['kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

JÄÄLEIKEDIAGNOSTIIKAN MERKITYS KOHTUSYÖVÄN OPERA- TIIVISESSA HOIDOSSA - PDF Free Download
Download "JÄÄLEIKEDIAGNOSTIIKAN MERKITYS KOHTUSYÖVÄN OPERA- TIIVISESSA HOIDOSSA"
1 JÄÄLEIKEDIAGNOSTIIKAN MERKITYS KOHTUSYÖVÄN OPERA- TIIVISESSA HOIDOSSA Anni Niskanen Opinnäytetyö Lääketieteen koulutusohjelma Itä-Suomen yliopisto Lääketieteen laitos / Naistentaudit ja synnytykset Helmikuu 2012
2 ITÄ-SUOMEN YLIOPISTO Terveystieteiden tiedekunta Lääketieteen koulutusohjelma NISKANEN, ANNI S.: Jääleikediagnostiikan merkitys kohtusyövän operatiivisessa hoidossa (The significance of frozen section diagnostics in the operative management of endometrial cancer) Opinnäytetyö, 34 sivua Opinnäytetyön ohjaaja: dosentti Maarit Anttila Helmikuu 2012 Avainsanat: kohtusyöpä, jääleike, operatiivinen hoito, lymfadenektomia. Kohdunrungon syöpä on yleisin naisten lisääntymiselinten syöpä. Kohtusyövän hoidon kulmakivenä on leikkaus, jonka aikana on viimeistään päätettävä, tehdäänkö potilaalle kasvaimen täydellinen kirurginen levinneisyysasteen määritys imusolmukkeiden poistoineen. Muiden muassa kohdun kasvaimen erilaistumisasteen ja myometriuminvaasion syvyyden määrittäminen preoperatiivisesti esimerkiksi endometriumnäytteen tutkimuksen ja intraoperatiivisesti jääleiketutkimuksen avulla auttavat arvioimaan, kuinka suuri riski on taudin leviämiseen kohdun ulkopuolelle, ja siten tekemään päätöksen lymfadenektomian suorittamisesta osana operatiivista hoitoa. Tämän tutkimuksen tarkoituksena oli arvioida intraoperatiivisen jääleikediagnostiikan luotettavuutta ja käytettävyyttä kohtusyövän operatiivisen hoidon linjausten päättämisessä. Tämän retrospektiivisen tutkimuksen tutkimuspopulaatio muodostui Kuopion yliopistollisessa sairaalassa vuosina operatiivisesti hoidetuista 200 potilaasta, joilla oli preoperatiivisen diagnostiikan keinoin todettu jokin kohdun solumuutos, yleisimmin hyperplasia tai endometrioidi adenokarsinooma. Preoperatiivisesti endometriumnäytteen tutkimuksen ja intraoperatiivisesti poistetusta kohdusta tehtyjen jääleikkeiden tutkimuksen perusteella määritettyä kasvaimen erilaistumisastetta, myometriuminvaasion syvyyttä ja histologista tyyppiä verrattiin lopullisten parafiinileikkeiden tutkimuksen perusteella tehtyyn diagnoosiin. Jääleikediagnostiikan tarkkuus kasvaimen oikean erilaistumisasteen määrittämisessä oli 90,7 %, jolloin alidiagnosoitiin 5,8 % ja ylidiagnosoitiin 3,5 % tapauksista. Jääleiketutkimuksessa määritetyn kasvaimen myometriuminvaasion kohdalla vastaavat luvut olivat 86,7 %, 11,7 % ja 1,7 %. Vaikka jääleikediagnostiikka johtikin joissain tapauksissa virhearvioihin, yksikään potilas ei sen seurauksena joutunut alihoidetuksi. Sekä pre- että intraoperatiivisen diagnostiikan tarkkuus ei yltänyt riittävälle tasolle kasvaimen histologisen tyypin määrittämisessä. Jääleikediagnostiikkaan ei yksin voi perustaa hoitopäätöksiä, mutta se on paras tällä hetkellä saatavilla oleva apumenetelmä kohtusyövän ennusteen arvioimisessa ja operatiivisen hoidon laajuuden päättämisessä ennen lopullisen diagnoosin saamista. Jääleikediagnostiikkaa tulisi hyödyntää laajemmin Suomessa. Se tulisi ottaa systemaattiseen ja kokonaisvaltaiseen käyttöön jokaisessa kohtusyöpäpotilaiden operatiivista hoitoa toteuttavassa yksikössä.
3 SISÄLTÖ 1 JOHDANTO Yleistä kohtusyövästä Pre- ja intraoperatiivisen diagnostiikan merkitys kohtusyövän hoidossa Pre- ja intraoperatiivisen diagnostiikan tavoitteet Endometriumnäyte Radiologiset kuvantamistutkimukset Intraoperatiivinen jääleikediagnostiikka AINEISTO JA MENETELMÄT TULOKSET POHDINTA LÄHTEET 31
4 4 1 JOHDANTO 1.1 Yleistä kohtusyövästä Kohtusyöpä eli kohdunrungon syöpä on yleisin naisten lisääntymiselinten syöpä maailmassa. Siihen sairastuu n ja kuolee arviolta naista vuosittain (Amant ym. 2005). Suomessa kohtusyöpä on vuoden 2009 syöpärekisterin mukaan rintasyövän ja paksusuolisyövän jälkeen kolmanneksi yleisin syöpä naisilla. Vuonna 2009 Suomessa tapausten lukumäärä oli 807 ja ilmaantuvuus 13, naista kohti. Sairastuneista suurin osa, noin 75 %, on vaihdevuodet ohittaneita naisia (Kong ym. 2008). Kohtusyövän ensimmäisenä oireena on yli 90 %:lla potilaista poikkeava verenvuoto, runsas kuukautisvuoto, välivuoto tai postmenopausaalinen vuoto. Yleensä oireet ilmaantuvat aikaisin, mistä johtuen useimmilla naisilla on taudin toteamisvaiheessa levinneisyysasteen I eli kohtuun rajoittunut syöpä. Vuonna 1988 FIGO (International Federation of Gynecology and Obstetrics) muutti kohtusyövän kliinisen levinneisyysasteen määrityksen kirurgiseksi, koska kliininen arvio oli todettu epäluotettavaksi (Mikuta JJ 1993). Kohtusyövän ennustetta kuvaa parhaiten FIGO:n kirurginen levinneisyysluokitus (taulukko 1). FIGO:n erilaistumisasteluokituksen mukaan erilaistumisasteen 1 kasvain on hyvin erilaistunut sisältäen 5 % solidia kasvua, erilaistumisasteen 2 kasvain kohtalaisesti erilaistunut sisältäen 6 50 % solidia kasvua ja erilaistumisasteen 3 kasvain huonosti erilaistunut sisältäen > 50 % solidia kasvua. Myös tuma-atypia ja mitoosien määrä vaikuttavat erilaistumisasteen määrittämiseen. Suomen syöpärekisterin mukaan suhteellinen elossaololuku vuosina seuratuille kohtusyöpäpotilaille kaikki syövän asteet mukaan luettuna oli yhden vuoden kohdalla 93 % ja viiden vuoden kohdalla 82 %. Paras ennuste on tyypin I kasvaimilla eli endometrioideilla adenokarsinoomilla, jotka muodostavat n. 80 % kaikista endometriumin syövistä. Ne liittyvät pitkäaikaiseen estrogeenistimulaatioon ja kehittyvät endometriumin hyperplasioiden kautta. Tyypin I kasvaimet ovat usein hyvin tai kohtalaisesti erilaistuneita ja myometriuminvaasio on usein pinnallinen. Endometriumin kasvaimista n. 20 % on tyypin II kasvaimia, pääosin serooseja papillaarisia ja kirkassoluisia karsinoomia, joilla on huo-
5 5 nompi ennuste. Ne ovat estrogeenialtistuksesta riippumattomia ja kehittyvät usein atrofiseen limakalvoon. Tyypin II kasvaimet ovat usein huonosti erilaistuneita ja leviävät herkästi syvälle myometriumiin ja lähettävät etäpesäkkeitä. (Prat 2004.) TAULUKKO 1. Kohdunrungon syövän kirurginen levinneisyysluokitus, FIGO 1988 (Ylikorkala, Kauppila 2006). Levinneisyysaste Kasvaimen kirurginen levinneisyys I Rajoittunut kohdun runkoon IA Rajoittunut endometriumiin IB Levinnyt enintään myometriumin puoliväliin IC Levinnyt syvemmälle kuin myometriumin puoliväliin II Levinnyt kohdunkaulaan IIA Rajoittunut kohdunkaulan limakalvon rauhasiin IIB Levinnyt kohdunkaulan stroomaan III Levinnyt kohdun rungon ja -kaulan ulkopuolelle lantioon IIIA Levinnyt kohdun rungon seroosaan ja/tai sivuelimiin IIIB Metastaaseja vaginassa IIIC Metastaaseja lantion alueen ja/tai para-aortaalisissa imusolmukkeissa IV Levinnyt viereisiin elimiin tai metastasoinut lantion ulkopuolelle IVA Levinnyt virtsarakkoon ja/tai suolen limakalvoon IVB Metastasoinut vatsaontelon alueelle ja/tai nivustaipeen imusolmuk- Kohtusyövän diagnoosi perustuu endometriumnäytteestä tehtyyn histopatologiseen arvioon, johon sisältyy muutoksen histologisen tyypin sekä erilaistumisasteen määritys. Kasvaimen kliininen levinneisyys pyritään selvittämään preoperatiivisesti kliinisen tutkimuksen, transvaginaalisen ultraäänitutkimuksen ja mahdollisten muiden kuvantamismenetelmien avulla. Lopullinen levinneisyysasteen määritys tehdään kuitenkin operatiivisen löydöksen perusteella. Kohtusyövän hoidon kulmakivenä on leikkaus, jossa poistetaan aina kohtu ja sen sivuelimet sekä otetaan sytologinen näyte vatsaontelosta. Leikkauksen yhteydessä voidaan myös poistaa imusolmukkeita eli tehdä lymfadenektomia, jonka suorituksesta ja laajuudesta päättää leikkaava lääkäri. Lymfadenektomian aiheet ovat vielä jokseenkin kiistanalaisia. Mikäli imusolmukkeiden poisto on tehty, on leikkauksen jälkeen määritettävissä tarkasti syövän kirurginen levinneisyysaste, joka on kasvaimen erilaistumisasteen ohella tärkein potilaan ennusteeseen ja hoitoon vaikuttava tekijä. Kohtusyövän kirurginen levinneisyysasteen määritys on täydellinen, kun vatsaontelo on tutkittu perusteellisesti, otettu sytologinen näyte Douglasin kuopasta, poistettu kohtu ja sen sivuelimet, vatsapaita eli omentti sekä kaikki
6 6 lantion ja para-aortaalisen alueen imusolmukkeet. Tällöin saadaan paras arvio potilaan taudin ennusteesta sekä leikkauksen jälkeisen liitännäishoidon tarpeesta. Vaginametastaasien ehkäisemiseksi annetaan usein liitännäishoitona vaginaan paikallinen sädehoito. Jos kasvain on levinnyt yli puoliväliin myometriumin paksuudesta ja syövän erilaistumisaste on korkea, syövän levinneisyysaste on II, on todettu imu- tai verisuoni-invaasiota tai kasvaimen histologinen tyyppi on huonoennusteinen, annetaan potilaalle postoperatiivisesti ulkoinen sädehoito. Potilaille, joilla on suuren riskin tauti eli kasvain on histologiselta tyypiltään seroosi papillaarinen tai kirkassoluinen, erilaistumisastetta 3 tai levinnyt kohdun ulkopuolelle, liitetään hoitoon solunsalpaajahoito. 1.2 Pre- ja intraoperatiivisen diagnostiikan merkitys kohtusyövän hoidossa Pre- ja intraoperatiivisen diagnostiikan tavoitteet Pre- ja intraoperatiivisesti suoritetun kohdunrungon kasvainten luokittelun tavoitteena on niiden potilaiden tunnistaminen, joilla on suuri riski taudin uusiutumiseen ja leviämiseen kohdun ulkopuolisiin elimiin ja imusolmukkeisiin ja toisaalta pienen riskin potilaiden säästäminen turhalta imusolmukkeiden poistamiselta. Imusolmukkeiden poiston huonoja puolia ovat leikkausajan pidentyminen, suurempi veren menetys leikkauksen aikana, pidempi sairaalassaoloaika ja suurentunut riski hoidon komplikaatioiden kehittymiseen. Lantion imusolmukkeiden poisto voi aiheuttaa komplikaatioina lymfakystien kehittymistä, verisuonivaurioita, hematoomia, alaraajojen ja ulkosynnyttimien turvotusta sekä virtsaputkija hermovaurioita. (Moore ym. 1989, Larson ym. 1992, Cheng ym ) Kohtusyövän huonon ennusteen tärkeimmät riskitekijät ovat kasvaimen korkea erilaistumisaste, korkea myometriuminvaasion syvyys, huonoennusteiseksi tiedetty histologinen tyyppi sekä leviäminen myometriumin veri- ja imusuoniin ja kohdunkaulaan. Potilaan ennustetta voi huonontaa myös korkea ikä. (Mariani ym. 2005, Sanjuán ym. 2006, Ylikorkala, Kauppila 2006.) Näiden riskitekijöiden määrittämiseen perustuen tehdään taudin preja/tai intraoperatiivinen riskinarvio ja päätetään hoitolinjat.
7 7 Kasvaimen myometriuminvaasion syvyys ja erilaistumisaste ovat tärkeimpiä tekijöitä imusolmukkeiden poistamisen tarvetta arvioitaessa. Potilaista, joilla on kohdun endometriumiin rajoittunut, levinneisyysasteen IA, endometrioidi adenokarsinooma, alle 1 %:lla on imusolmukemetastaaseja. Näille potilaille ei siten tarvitse tehdä imusolmukkeiden poistoa. (Creasman ym. 1987, Morrow ym ) Kun kyseessä on hyvin tai kohtalaisesti erilaistunut kasvain, joka on invasoinut alle puoliväliin myometriumin paksuudesta, imusolmukemetastaasien esiintymisen riski on 6 %. FIGO:n suositusten mukaan imusolmukkeiden poistoa ei tarvitse tehdä näissäkään tapauksissa. Syvälle myometriumiin levinneissä kasvaimissa lantion ja para-aortaalisten imusolmukkeiden etäpesäkkeiden esiintymisen riski on 18 % ja 15 %. Imusolmukkeiden poisto pitäisi tehdä, kun kasvain on levinnyt yli puoliväliin myometriumin paksuudesta, sen invasoidessa kohdunkaulaan tai kohdun ulkopuolelle, kun kyseessä on huonosti erilaistunut endometrioidi adenokarsinooma tai kasvaimen edustaessa jotakin muuta, yleisesti huonoennusteiseksi tiedettyä histologista tyyppiä. (Creasman ym. 1987, Benedet ym ) Endometriumnäyte Kohtusyövän primaaridiagnostiikan kulmakivinä ovat kliininen tutkimus ja varmentava histologinen näyte. Näiden tutkimusten tulosten perusteella suunnitellaan potilaan hoito. Kohdun limakalvosta voidaan ottaa imunäyte kapealla, taipuisalla muovikatetrilla ilman anestesiaa. Jos näytteenotto edellä mainitulla tavalla ei onnistu tai tulos halutaan varmistaa, voidaan tehdä anestesiassa hysteroskopia eli kohtuontelon tähystystutkimus ja kohdun kaavinta endometriumnäytteen saamiseksi. (Tiitinen 2008.) Endometriumnäytteestä voidaan alustavasti määrittää kasvaimen erilaistumisaste ja histologinen tyyppi (Koyama ym. 2007). Endometriumnäytteestä arvioidun erilaistumisasteen korrelaatiosta kohdunpoiston eli hysterektomian jälkeen määritettyyn erilaistumisasteeseen on tehty monia tutkimuksia. Preoperatiivisesti määritetty kasvaimen erilaistumisaste ei monien tutkimusten mukaan vastaa täsmällisesti lopullista parafiinileikkeestä määritettyä erilaistumisastetta (Daniel ym. 1988, Malviya ym. 1989, Stovall ym. 1991, Larson ym. 1995, Obermair ym. 1999, Frumovitz ym. 2004, Ben-Schachar ym. 2005, Eltabbakh ym. 2005, Case ym. 2006, Traen ym. 2007,
8 8 Leitao ym ja 2009). Seitsemän tutkimuksen tulokset yhteenlaskettuna preoperatiivisesti erilaistumisasteen 1 syöviksi arvioiduista tapauksista 24 % olikin lopullisessa histopatologisessa arviossa luokiteltu korkeampaan erilaistumisasteluokkaan (Daniel ym. 1988, Larson ym. 1995, Obermair ym. 1999, Frumovitz ym. 2004, Ben-Schachar ym. 2005, Eltabbakh ym. 2005, Case ym. 2006). Pääasiassa nämä kasvaimet olivat hyvin tai kohtalaisesti erilaistuneita, mutta myös huonosti erilaistuneita kasvaimia, serooseja papillaarisia ja kirkassoluisia karsinoomia esiintyi n. 3 %:ssa tapauksista. Huang ym. tekivät ensimmäisen kattavan tutkimuksen endometriumnäytteen tarkkuudesta suuren riskin kohtusyöpää sairastavien potilaiden havaitsemisessa ja tarkan diagnoosin tekemisessä. Suuren riskin kasvaimia ovat erilaistumisasteen 3 endometrioidi adenokarsinooma, seroosi papillaarinen karsinooma, kirkassoluinen karsinooma ja karsinosarkooma. Tutkimuksessa todettiin, että Pipelle-aspiraatiokanyylilla tai kaavinnassa otettu endometriumnäyte on tarkka suuren riskin kasvainten diagnosoimisessa sekä kasvaimen lopullisen histologisen tyypin ja erilaistumisasteen ennustamisessa. Maligniteetin havaitsemisessa Pipellellä saavutettiin 99,2 %:n tarkkuus suuren riskin kasvainten kohdalla ja 93,8 %:n tarkkuus pienen riskin kasvainten kyseessä ollessa. Kaavinnassa vastaavat luvut olivat 100 % ja 97 %. (Huang ym ) Leitao ym. tutkivat laajasta 490 potilaan aineistosta vastaanotolla tehtävän endometriumbiopsian ja kaavinnan tarkkuutta lopullisen hysterektomianäytteen erilaistumisasteen ennustamisessa potilailla, joilla on preoperatiivisesti diagnosoitu erilaistumisasteen 1 kohdunrungon kasvain. Erilaistumisasteet vastasivat toisiaan 85 %:ssa tapauksista. Kaavintanäytteiden perusteella diagnosoiduista tapauksista 8,7 %:ssa lopullinen erilaistumisaste oli korkeampi, mutta yksikään näistä ei osoittautunut erilaistumisasteen 3 syöväksi. Lisäksi kasvain saatiin kaavinnassa kokonaan poistettua lähes 15 %:ssa tapauksista. Vastaavasti vastaanotolla tehdyn endometriumbiopsian perusteella diagnosoiduista tapauksista 17,4 %:ssa lopullinen erilaistumisaste oli korkeampi. Tämä tutkimus vahvisti aiemmissa tutkimuksissa saatuja tuloksia (Larson ym. 1995, Frumovitz ym. 2004, Daniel ym. 1988). Näiden neljän tutkimuksen tulokset yhteenlaskettuna kaavintanäytteen perusteella arvioitu erilaistumisaste oli lopullisessa määrityksessä korkeampi 15 %:ssa tapauksista ja vastaavasti aspiraatiokanyylilla otetussa endometriumbiopsiassa erilaistumisaste oli 27 %:ssa tapauksista korkeampi. Osittain nämä tulokset selittyvät sillä, että erilaistumisaste määrite-
9 9 tään pääasiassa kasvaimessa havaittavan solidin kasvun suhteellisen osuuden perusteella ja kaavinnassa saadaan usein näytteeksi suurempi määrä kasvainta. Vaikka kaavintanäytteestä saadaan todennäköisemmin määritettyä oikea kohdunrungon kasvaimen erilaistumisaste, ei kaavintaa pidä rutiininomaisesti tehdä kaikille potilaille, joilla on poikkeavaa verenvuotoa kohdusta. Kaavintanäyte ja vastaanotolla suoritettava endometriumbiopsia ovat yhtä tarkkoja ilmaisemaan, onko näytteessä syöpää vai ei (Merisio ym. 2005). Jos endometriumbiopsiassa on havaittu kasvain ja hoidoksi on suunniteltu kohdun, munasarjojen ja imusolmukkeiden poisto, ei kaavintaa tarvitse missään tapauksessa tehdä. (Leitao ym ) Radiologiset kuvantamistutkimukset Kuvantamistutkimusten avulla voidaan preoperatiivisesti arvioida kohdunrungon kasvaimen myometriuminvaasion syvyys ja se, onko kasvain levinnyt kohdunkaulaan, imusolmukkeisiin tai kohdun ulkopuolelle. Näiden tietojen avulla voidaan paremmin suunnitella potilaan optimaalinen hoito ennen leikkausta. Kuvantamisella voidaan myös saada tietoa esimerkiksi kohdun koosta, kasvaimen koosta, mahdollisesta askitesnesteen esiintymisestä ja kohdun sivuelinten patologiasta. Tämän tiedon avulla voidaan päättää, suoritetaanko leikkaus transabdominaalisesti vai transvaginaalisesti. Kuvantamisen avulla voidaan myös suunnitella konservatiivisempaa hoitoa tietyille potilasryhmille. Jos potilaalle on odotettavissa ongelmia leikkauksen aikana tai sen jälkeen, voidaan operatiivisesta hoidosta pidättäytyä ja antaa potilaalle sen sijaan esimerkiksi sädehoitoa. Nuoren naisen varhaisen vaiheen tautia (levinneisyysaste IA) voidaan hedelmällisyyden säilyttämiseksi hoitaa esimerkiksi kohdunsisäisesti progesteronilla. (Barwick ym ) Emättimen kautta tehtävä kaikututkimus eli transvaginaalinen ultraäänitutkimus antaa tietoa kasvaimen myometriuminvaasiosta ja syövän leviämisestä kohdunkaulaan (Homesley 1996). Poikkeavan verenvuodon selvittelyssä ensimmäisenä tutkimuksena tehdään transvaginaalinen ultraäänitutkimus. Useimmat tutkijat luottavat siihen ja suosittelevat endometriumnäytteen ottamista vain silloin, kun postmenopausaalisella naisella endometriumin paksuus on yli 4 mm tai kun nähtävissä on paikallinen endometriumin paksuuntuma. Ultraäänitutkimuksessa ei voida kuitenkaan erottaa hyvänlaatuista ja pahanlaatuista muutosta
10 10 toisistaan. Tästä johtuen endometriumnäyte on otettava aina, kun ultraäänitutkimuksen löydös on epänormaali. (Barwick ym ) Useiden tutkijoiden mielestä kustannustehokkuus huomioon ottaen kohtusyövän diagnosoimisessa paras menetelmä on transvaginaalisen ultraäänitutkimuksen ja endometriumbiopsian yhdistelmä. Kun diagnoosi on tehty, kannattaa vasta jatkaa muilla kuvantamismenetelmillä, sillä kuvantamisella ei voida varmasti erottaa kasvainta muista endometriumin paksuuntumisen aiheuttajista. Magneettikuvaus on todettu luotettavimmaksi kuvantamismenetelmäksi kasvaimen myometriuminvaasion ja kohdunkaulaan leviämisen arvioinnissa sen erinomaisen pehmytkudosten erotuskyvyn vuoksi. (Barwick ym ) Savelli ym. tutkivat transvaginaalisen ultraäänitutkimuksen ja magneettikuvauksen eroja endometriumin syövän preoperatiivisessa levinneisyysasteen määrityksessä 74 potilaan aineistossa. Myometriuminvaasion syvyys arvioitiin oikein ultraäänitutkimuksessa 84 %:ssa tapauksista ja magneettikuvauksessa vastaavasti 82 %:ssa. (Savelli ym ) Magneettikuvaus ei ole transvaginaalisen ultraäänitutkimuksen tavoin tekijäriippuvainen kuvausmenetelmä, eikä se kasvata säteilytaakkaa tietokonekerroskuvauksen tavoin. Magneettikuvaus on hyödyllinen kasvaimen levinneisyysasteen määrittämisessä, hoidon suunnittelussa, hoitovasteen arvioimisessa, komplikaatioiden tarkkailussa sekä pelkästään hormonihoitoa saavien nuorten naisten seurannassa. (Sahdev, Reznek 2008.) Kohtusyövän diagnoosivaiheessa magneettikuvaus ei ole tarkkuudeltaan merkittävästi parempi transvaginaaliseen ultraäänitutkimukseen nähden. Magneettikuvaus on lisäksi kallista, aikaa vievää ja saatavuudeltaan rajallista. Näihin seikkoihin pohjautuen ultraääni onkin käytännössä ensisijainen kuvausmenetelmä arvioitaessa kasvaimen levinneisyyttä preoperatiivisesti. (van Doorn ym. 2002, Pete ym. 2003, Savelli ym ) Tutkijat suosittelevat magneettikuvausta tehtäväksi, kun ultraäänitutkimuksessa saadaan huono näkyvyys ja potilaille, joilla epäillään kliinisten tutkimusten perusteella kasvaimen levinneen kohdun ulkopuolelle sekä kasvaimen edustaessa histologiselta tyypiltään seroosia papillaarista tai kirkassoluista karsinoomaa. Tietokonekerroskuvaus on vaihtoehtona magneettikuvaukselle. Sen kustannukset ovat pienemmät kuin magneettikuvauksen ja saatavuus parempi. (Sahdev, Reznek 2008.)
11 Intraoperatiivinen jääleikediagnostiikka Preoperatiivisesti endometriumnäytteen tutkimuksen perusteella voidaan alustavasti määrittää kohdunrungon kasvaimen histologinen tyyppi ja erilaistumisaste. Kuvantamistutkimusten avulla voidaan arvioida kasvaimen myometriuminvaasion syvyys sekä levinneisyys kohdunkaulaan ja muihin elimiin. Intraoperatiivisesti kohtupreparaatista valmistettuja jääleikkeitä tutkimalla voidaan arvioida kasvaimen histologinen tyyppi, erilaistumisaste, myometriuminvaasion syvyys ja se, onko syöpä levinnyt kohdunkaulaan tai myometriumin imu- tai verisuoniin. Tutkimalla näitä imusolmukemetastaasien syntymisen riskitekijöitä jääleikkeiden avulla pyritään leikkauksen aikana selvittämään, onko täydellinen kirurginen levinneisyysasteen määrittäminen imusolmukkeiden poistoineen tarpeellinen kunkin potilaan kohdalla. Intraoperatiivista jääleikkeiden tutkimista käytetään kohtusyövän diagnostiikan apuvälineenä hyvin yleisesti maailmalla. Suomessa kohtusyöpäpotilaiden operatiivinen hoito toteutetaan viiden yliopistollisen sairaalan naistentautien yksiköissä, joissa työskentelee gynekologiseen onkologiaan erikoistuneita gynekologeja. Jääleikkeiden tutkimista käytetään systemaattisesti ja kokonaisvaltaisesti kohtusyövän intraoperatiivisessa diagnostiikassa ainoastaan Kuopion yliopistollisessa sairaalassa. Helsingin yliopistollisessa keskussairaalassa jääleikkeiden tutkimista hyödynnetään ainoastaan kohdun hyvänlaatuisten ja pahanlaatuisten muutosten erottamiseen toisistaan leikkauksen aikana. Turun yliopistollisessa keskussairaalassa jääleikediagnostiikka on vasta kokeiluasteella. Tutkimuksissa on saatu hyvin erilaisia tuloksia jääleikkeiden tutkimisen tarkkuudesta oikean diagnoosin tekemisessä. Siten jääleikkeiden luotettavuus kohtusyövän intraoperatiivisessa diagnostiikassa ja hoitopäätösten tekemisen apuvälineenä on kiistanalainen. Tämän tutkimuksen tarkoituksena oli ensimmäisenä suomalaisena tutkimuksena arvioida jääleikkeiden tutkimisen perusteella tehdyn histopatologisen diagnoosin luotettavuutta ja täsmällisyyttä kohtusyövän intraoperatiivisessa diagnostiikassa ja siten sen käytettävyyttä leikkaushoidon laajuuden määrittämisessä.
12 12 2 AINEISTO JA MENETELMÄT Tämän retrospektiivisen tutkimuksen kohteena olivat 214 potilasta, joilla epäiltiin oireiden sekä transvaginaalisessa ultraäänitutkimuksessa ja endometriumnäytteestä tehtyjen löydösten perusteella olevan kohdussa solumuutos, yleisimmin endometriumin atyyppinen hyperplasia tai kohtusyöpä, ja joilta tämän vuoksi poistettiin kohtu leikkauksessa Kuopion yliopistollisessa sairaalassa ja välisenä aikana. Näiden potilaiden kohturesekaateista tehtiin jääleikkeitä operatiivisen hoidon aikana intraoperatiivista diagnostiikkaa ja operatiivisen hoidon linjausten tekemistä varten. Tästä potilasaineistosta muodostettiin tutkimuspopulaatio, jossa alkuperäisestä aineistosta karsittiin pois tapaukset, joissa kohdusta löytyi jostain muusta elimestä lähtöisin olevan kasvaimen metastaasi, kohdun sarkooma tai kohdunkaulan levyepiteelikasvain. Tutkimusaineistosta poistettiin myös tapaukset, joissa jo preoperatiivisen diagnostiikan keinoin oli selvitetty kyseessä olevan histologiselta tyypiltään seroosi papillaarinen tai kirkassoluinen karsinooma, jolloin intraoperatiivisella jääleikkeiden tutkimisella ei ollut merkitystä leikkaushoidon laajuuden määrittämisessä. Tutkimuspopulaatio muodostui lopulta 200 potilaasta. Preoperatiivisessa diagnostiikassa kohdun solumuutoksen histologinen tyyppi ja mahdollisuuksien mukaan myös kasvaimen erilaistumisaste määritettiin ilman anestesiaa aspiraatiokanyylilla, yleisanestesiassa kaavinnassa tai molemmilla menetelmillä otetusta endometriumnäytteestä. Taudin levinneisyyden arvioimiseksi preoperatiivisesti tehtiin aina transvaginaalinen ultraäänitutkimus ja otettiin keuhkokuva. Jos kyseessä ajateltiin olevan suuren riskin tauti, kuvantamistutkimuksia täydennettiin vatsan tietokonekerroskuvauksella. Leikkauksen aluksi vatsaontelosta, Douglasin kuopasta otettiin nesteestä sytologinen näyte. Kohdunpoiston jälkeen kohdun seinämään tehtiin sen läpäisevä pitkittäinen viilto joko gynekologin tai patologin toimesta. Gynekologit eivät systemaattisesti tehneet intraoperatiivista visuaalista arviota kohdun muutoksen laadun ja mahdollisen kasvaimen myometriuminvaasion syvyyden arvioimiseksi. Kohdunrungosta sekä kohdunkaulasta otettiin histopatologista arviota varten näytteitä kohdasta, jossa makroskooppisesti arvioituna myometriuminvaasion syvyys oli suurin. Näytteistä valmistettiin jääleikkeitä, pääsääntöisesti yksi kohdunrungosta ja yksi kohdunkaulasta. Jääleiketutkimuksen perusteella patologi antoi arvionsa siitä, oliko kohdussa pahanlaatuista muutosta sekä mikä oli mahdollisen kas-
13 13 vaimen histologinen tyyppi, erilaistumisaste ja myometriuminvaasion syvyys ja oliko kasvain levinnyt kohdunkaulaan. Gynekologi sai leikkauksen aikana tiedon jääleiketutkimuksen tuloksesta patologilta suorassa puhelinyhteydessä. Pääperiaatteena täydellisen kirurgisen levinneisyysasteen määrityksen suorittamisesta päätettäessä oli FIGO:n suositus. Leikkaava gynekologi kuitenkin päätti patologin jääleikelausunnon ja oman kliinisen arvionsa perusteella poistettiinko kohdun ja sen sivuelinten lisäksi imusolmukkeita sekä miltä alueilta imusolmukkeita poistettiin. Imusolmukkeita poistettiin joko vain lantion alueelta, lantion lisäksi matalalta paraaortaaliselta alueelta alempaan suolilievevaltimoon asti tai lantion lisäksi para-aortaaliselta alueelta munuaislaskimoon asti. Kohdun parafiinileikkeitä tutkimalla patologi määritti lopullisen histopatologisen diagnoosin: sen oliko kohdun muutos pahanlaatuinen, ja mahdollisen malignin kasvaimen histologisen tyypin, erilaistumisasteen ja myometriuminvaasion syvyyden. Kasvaimen koko määritettiin ja arvioitiin, oliko kasvain levinnyt veri- tai imusuoniin. Myös kasvaimen kirurginen levinneisyysaste määritettiin. Jos imusolmukkeiden poisto oli tehty, määritettiin poistettujen imusolmukkeiden sijainti, lukumäärä ja se, oliko niissä metastaaseja. Kohdun jääleikkeitä tutkivat ja lausuntoja antoivat patologit, joilla oli vaihteleva kokemus gynekologisesta patologiasta ja jotka olivat kulloinkin jääleikevuorossa. Patologilla oli jääleikkeistä ja lopullisista parafiinileikkeistä lausuntoa tehdessään nähtävillä potilaan aiempia näytteitä koskevat patologin lausunnot. Patologin lausunnossa kasvaimen erilaistumisaste oli määritetty kuuluvaksi johonkin seuraavista luokista: 1, 1 2, 2, 2 3 tai 3. Tutkimusaineiston tilastollisia analyyseja varten luokitusta selkiytettiin muuttamalla aineistossa erilaistumisasteet 1 2 erilaistumisasteeksi 2 ja erilaistumisasteet 2 3 erilaistumisasteeksi 3. Jääleiketutkimuksen hyödyntäminen kohtusyövän diagnostiikassa on lisääntynyt vuodesta 2001 alkaen Kuopion yliopistollisessa sairaalassa. Tämän tutkimusaineiston potilastapauksista onkin hoidettu jääleikediagnostiikkaa apuna käyttäen 55 % vuosien 2006, 2007 ja 2008 aikana. (Kuvio 1.) Preoperatiivisesti endometriumnäytteistä ja intraoperatiivisesti jääleikkeistä tehtyihin analyyseihin perustuvia patologien lausuntojen tietoja verrattiin lopullisiin kohdun para-
14 14 fiinileikkeistä tehtyihin patologien lausuntoihin. Tiedot kerättiin Qpat- ja Mirandaohjelmiin tallennetusta datasta ja tilastolliset analyysit tehtiin SPSS Statistics (Statistical Package for the Social Sciences) -tietojenkäsittelyohjelmalla. Vertailun kohteina olivat erityisesti kohdun kasvaimen histologinen tyyppi, erilaistumisaste ja myometriuminvaasion syvyys. SPSS-ohjelman avulla laskettiin muuttujien lukumäärät, tehtiin ristiintaulukoinnit ja Chi-Square-testit sekä määritettiin kappa-kertoimet. P-arvo < 0.05 tulkittiin tilastollisesti merkitseväksi. Jääleikkeiden lukumäärä Vuosi KUVIO 1. Tapausten, joissa hyödynnetty jääleikediagnostiikkaa, lukumäärät eri vuosina.
15 15 3 TULOKSET Tutkimuspopulaatio koostui 200 potilaasta. Potilaan kohtu poistettiin ja siitä tehtiin intraoperatiivista diagnostiikkaa varten jääleikkeitä sekä parafiinileikkeitä, joista lopullinen diagnoosi määritettiin. Kohtupreparaateista löytyi lopullisessa määrityksessä 197 epiteliaalista korpuskarsinoomaa, yksi atyyppinen hyperplasia ja kahdessa tapauksessa kohdun kaavinnan jälkeen lopullisista parafiinileikkeistä ei löytynyt enää solumuutoksia. Löydetyistä epiteliaalisista kohdunrungon kasvaimista 191 (96 %) oli tyypillisiä endometrioideja adenokarsinoomia, 2 (1 %) adenoskvamoottisia karsinoomia, 3 (2 %) serooseja papillaarisia karsinoomia ja 1 (1 %) kirkassoluinen karsinooma. Taulukossa 2 on esitetty potilasaineiston tilastollisia ja kliinisiä piirteitä. Potilaiden iän mediaani oli 66 vuotta ja vaihteluväli Kohdunrungon kasvainten FIGO:n luokituksen mukainen kirurginen levinneisyysaste oli tapauksista 5 %:ssa IA, 65 %:ssa IB ja 14 %:ssa IC. Kasvaimia, joiden kirurginen levinneisyysaste oli IA, IB tai IC, oli yhteensä 84 %. Levinneisyysasteen II kasvaimia oli 6 %, asteen III kasvaimia 9 % ja asteen IV(B) kasvaimia 2 %. Erilaistumisasteeltaan kasvaimista 38 % oli astetta 1, 50 % astetta 2 ja 10 % astetta 3. Kasvaimista 3 % oli rajoittunut endometriumiin, 75 % oli levinnyt alle puoliväliin ja 21 % yli puoliväliin myometriumin paksuudesta. Tuumorin koko oli kirjattu 65 %:ssa tapauksista. Kasvainten läpimittojen mediaani oli 2,6 cm ja vaihteluväli 0,3 15 cm. Alle 2.0 cm:n kokoisia kasvaimia oli 23 %. Imu- tai verisuoni-invaasiosta oli maininta potilastiedoissa 88 %:ssa tapauksista. Invaasiota ei ollut havaittu 76 %:ssa näistä tapauksista. Kasvaimista 12 %:n oli todettu levinneen imu- tai verisuoniin. Lymfadenektomia tehtiin 79 %:lle potilaista. Näistä 76 % oli lantion alueen, 8 % lantionja matalan para-aortaalisen alueen ja 15 % lantion- ja para-aortaalisen alueen lymfadenektomioita. Poistettujen imusolmukkeiden lukumäärä oli ilmoitettu potilastiedoissa 98 %:ssa näistä tapauksista, ja luvut vaihtelivat välillä Imusolmukemetastaaseja oli tutkituista tapauksista 10 %:ssa (n = 15/158). Imusolmukkeisiin levinneistä kohdun primaarikasvaimista 13 oli endometrioideja adenokarsinoomia, yksi seroosi papillaarinen karsinooma ja yksi adenoskvamoottinen karsinooma. Erilaistumisasteeltaan kasvaimista yksi oli astetta
16 16 1, seitsemän astetta 2 ja seitsemän astetta 3. Näistä kasvaimista kolme oli invasoinut alle puoliväliin ja 12 yli puoliväliin myometriumin paksuudesta. Kaikki kasvaimet, joiden koko oli kirjattu (n = 12), olivat läpimitaltaan vähintään 2 cm. TAULUKKO 2. Potilastilastointia n (%) FIGO-levinneisyysaste (1988) IA 10 (5) IB 130 (65) IC 27 (14) IIA 6 (3) IIB 6 (3) IIIA 2 (1) IIIB 3 (2) IIIC 11 (6) IVB 3 (2) Erilaistumisaste G1 Preoperatiivinen 45 (23) Jääleike 58 (29) Postoperatiivinen 76 (38) G2 Preoperatiivinen 63 (32) Jääleike 99 (50) Postoperatiivinen 100 (50) G3 Preoperatiivinen 7 (4) Jääleike 16 (8) Postoperatiivinen 20 (10) Myometriuminvaasio Ei invaasiota Jääleike 10 (5) Postoperatiivinen 6 (3) Alle 50 % Jääleike 148 (74) Postoperatiivinen 150 (75) Yli 50 % Jääleike 22 (11) Postoperatiivinen 41 (21) Kokonaismäärä 200 Iän mediaani (vaihtelualue) 66 (33 83)
17 17 Taulukossa 3 on esitetty preoperatiivisen endometriumnäytteen tutkimisen perusteella tehdyn arvion tarkkuus kohdunrungon kasvaimen erilaistumisasteen määrittämisessä. Endometriumnäytteestä määritetty kasvaimen erilaistumisaste oli yhtenevä lopullisen parafiinileikkeiden tutkimuksen perusteella tehdyn diagnoosin kanssa yhteensä 63,2 %:ssa (n = 72/114) tapauksista. Preoperatiivisessa tutkimuksessa aliarvioitiin kasvaimen erilaistumisaste 24,6 %:ssa (n = 28) tapauksista ja yliarvioitiin 12,3 %:ssa (n = 14) tapauksista. Preoperatiivisessa tutkimuksessa diagnosoitiin oikein 58,7 % (n = 27/46) erilaistumisasteen 1 kasvaimiksi luokitelluista. Endometriumnäytteen tutkimisen perusteella erilaistumisasteen 1 kasvaimiksi luokitelluista 41,3 % (n = 19) osoittautui lopullisessa määrityksessä erilaistumisasteen 2 kasvaimiksi. Yksikään preoperatiivisen tutkimuksen perusteella erilaistumisasteen 1 kasvaimeksi luokiteltu ei lopullisen diagnoosin mukaan ollut erilaistumisasteeltaan 3. Preoperatiivisen tutkimuksen perusteella erilaistumisasteen 2 kasvaimiksi luokitelluista 65,6 % (n = 40/61) oli oikein diagnosoitu. Preoperatiivisen tutkimuksen perusteella erilaistumisasteen 2 kasvaimiksi luokitelluista 14,8 % (n = 9) osoittautui lopullisessa määrityksessä erilaistumisasteen 3 kasvaimiksi. Preoperatiivisen tutkimuksen perusteella erilaistumisasteen 1 tai 2 kasvaimiksi luokitelluista yhdeksän oli lopullisen määrityksen mukaan erilaistumisasteeltaan 3. Siten alidiagnosointia tapahtui vain 7,9 %:ssa tapauksista. Taulukossa 4 on esitetty jääleikearvion tarkkuus kohdunrungon kasvaimen erilaistumisasteen määrittämisessä. Jääleiketutkimuksen perusteella määritetty kasvaimen erilaistumisaste oli yhtenevä lopullisen parafiinileikkeiden tutkimuksen perusteella tehdyn diagnoosin kanssa yhteensä 70,3 %:ssa (n = 121/172) tapauksista. Kappakerroin jääleikkeestä ja lopullisen parafiinileikkeistä määritetyn erilaistumisasteen välillä oli 0,473 ja p-arvo < Jääleiketutkimuksessa aliarvioitiin kasvaimen erilaistumisaste 15,7 %:ssa (n = 27) tapauksista ja yliarvioitiin 14,0 %:ssa (n = 24) tapauksista. Jääleiketutkimuksessa diagnosoitiin oikein 70,2 % (n = 40/57) erilaistumisasteen 1 kasvaimiksi luokitelluista. Jääleiketutkimuksen perusteella erilaistumisasteen 1 kasvaimiksi luokitelluista 29,8 % (n = 17) osoittautui lopullisessa määrityksessä erilaistumisasteen 2 kasvaimiksi. Yksikään jääleikearvion perusteella erilaistumisasteen 1 kasvaimeksi luokiteltu ei lopullisen diagnoosin mukaan ollut erilaistumisasteeltaan 3. Jääleikearvion mukaan erilaistumisasteen 2 kasvaimiksi luokitelluista 71,7 % (n = 71/99) oli oikein diagnosoitu. Jääleiketutkimuksen perusteella erilaistumisasteen 2 kasvaimiksi luokitelluista 10,1 % (n = 10) osoittautui lopullisessa määri-
18 18 tyksessä erilaistumisasteen 3 kasvaimiksi. Näistä 10 potilaasta kaikille kuitenkin tehtiin täydellinen kirurginen levinneisyysasteen määritys imusolmukkeiden poistoineen. Kahdella näistä potilaista löydettiin imusolmukemetastaaseja. Näistä 10 potilaasta jääleiketutkimuksen perusteella kolmella arvioitiin kasvaimen levinneisyyden rajoittuvan puoliväliin myometriumin paksuudesta ja seitsemällä kasvaimen levinneen yli puoliväliin myometriumin paksuudesta. Yhdelläkään kolmesta potilaasta, joilla jääleiketutkimuksen perusteella epäiltiin olevan levinneisyydeltään myometriumin puoliväliin rajoittuva kasvain, ei todettu imusolmukemetastaaseja. Molemmissa tapauksissa, joissa imusolmukemetastaaseja löydettiin, oli siten kasvain levinnyt jääleiketutkimuksen perusteella yli puoliväliin myometriumin paksuudesta. Näissä kahdessa tapauksessa imusolmukemetastaasien lisäksi löydettiin imu- tai verisuoni-invaasiota. Intraoperatiivisen tutkimuksen perusteella erilaistumisasteen 1 tai 2 kasvaimiksi luokitelluista kymmenen oli lopullisen määrityksen mukaan erilaistumisasteeltaan 3 ja erilaistumisasteen 3 kasvaimiksi luokitelluista kuusi oli lopullisen määrityksen mukaan erilaistumisasteeltaan 1 tai 2. Siten alidiagnosointia tapahtui 5,8 %:ssa (n = 10/172) tapauksista ja ylidiagnosointia 3,5 %:ssa (n = 6/172) tapauksista. Jääleikediagnostiikan tarkkuus erilaistumisasteen 1 2 ja 3 kasvainten tunnistamisessa oli 90,7 %. Taulukossa 5 on esitetty jääleikearvion tarkkuus kohdunrungon kasvaimen myometriuminvaasion syvyyden määrittämisessä. Jääleiketutkimuksen perusteella määritetty kasvaimen myometriuminvaasion syvyys oli yhtenevä lopullisen parafiinileikkeiden tutkimuksen perusteella tehdyn diagnoosin kanssa yhteensä 82,2 %:ssa (n = 148/180) tapauksista. Kappakerroin jääleikkeestä ja lopullisen parafiinileikkeistä määritetyn myometriuminvaasion syvyyden välillä oli 0,466 ja p-arvo < Jääleiketutkimuksessa aliarvioitiin kasvaimen myometriuminvaasion syvyys 16,1 %:ssa (n = 29) tapauksista ja yliarvioitiin 1,7 %:ssa (n = 3) tapauksista. Jääleiketutkimuksessa diagnosoitiin oikein vain 20 % (n = 2/10) kasvaimista, joiden levinneisyyden ajateltiin olevan kohdun endometriumiin rajoittunut. Jääleiketutkimuksen perusteella endometriumiin rajoittuneiksi luokitelluista kasvaimista 80 % (n = 8) oli lopullisen määrityksen mukaan levinnyt alle puoliväliin myometriumin paksuudesta. Yksikään jääleikearvion perusteella endometriumiin rajoittuneeksi luokiteltu kasvain ei lopullisen diagnoosin mukaan ollut levinnyt yli puoliväliin myometriumin paksuudesta. Jääleikearvion mukaan alle puoliväliin myometriumin paksuudesta levinneiksi
19 19 luokitelluista kasvaimista 85,8 % (n = 127/148) oli oikein diagnosoitu. Jääleiketutkimuksen perusteella alle puoliväliin myometriumin paksuudesta levinneiksi luokitelluista kasvaimista 14,2 % (n = 21) osoittautui lopullisessa määrityksessä yli puoliväliin myometriumin paksuudesta levinneiksi. Näistä 21 potilaasta kaikille tehtiin kuitenkin täydellinen kirurginen levinneisyysasteen määritys imusolmukkeiden poistoineen. Kolmella näistä potilaista löydettiin imusolmukemetastaaseja. Näistä 21 potilaasta jääleiketutkimuksen perusteella 6:lla arvioitiin olevan erilaistumisasteen 1 kasvain, 11:llä erilaistumisasteen 2 kasvain ja 3:lla erilaistumisasteen 3 kasvain. Yhdessä tapauksessa jääleikelausunnossa ei ollut mainintaa kasvaimen erilaistumisasteesta. Yhdelläkään 17 potilaasta, joilla jääleiketutkimuksen perusteella epäiltiin olevan erilaistumisasteen 1 tai 2 kasvain, ei todettu imusolmukemetastaaseja. Kaikissa kolmessa tapauksessa, joissa imusolmukemetastaaseja löydettiin, oli siten jääleiketutkimuksen perusteella arvioitu kasvaimen erilaistumisaste 3. Näissä kolmessa tapauksessa imusolmukemetastaasien lisäksi löydettiin imu- tai verisuoniinvaasiota. Intraoperatiivisessa jääleiketutkimuksessa endometriumiin rajoittuneiksi tai alle puoliväliin myometriumin paksuudesta levinneiksi kohdunrungon kasvaimiksi luokitelluista 21 diagnosoitiin lopulta yli puoliväliin myometriumin paksuudesta levinneiksi. Yli puoliväliin myometriumin paksuudesta levinneiksi kasvaimiksi luokitelluista kolme oli lopullisen määrityksen mukaan endometriumiin rajoittuneita tai alle puoliväliin myometriumin paksuudesta levinneitä. Siten alidiagnosointia tapahtui 11,7 %:ssa (n = 21/180) tapauksista ja ylidiagnosointia 1,7 %:ssa (n = 3/180) tapauksista. Jääleikediagnostiikan tarkkuus endometriumiin rajoittuneiden tai alle puoliväliin myometriumin paksuudesta levinneiden ja yli puoliväliin myometriumin paksuudesta levinneiden kasvainten tunnistamisessa oli 86,7 %. Potilaista, joilla löydettiin imusolmukemetastaaseja, 86,7 %:lla (n = 13/15) kohdunrungon kasvaimen todettiin levinneen imu- tai verisuoniin. Sitä vastoin tapauksissa, joissa imusolmukemetastaaseja ei todettu, imu- tai verisuoni-invaasiota havaittiin 8,1 %:lla (n = 10/124). Potilaista, joilla oli jääleiketutkimuksen perusteella arvioitu olevan endometriumiin rajoittunut tai alle puoliväliin myometriumin paksuudesta levinnyt erilaistumisasteen 1 tai 2 kasvain, 84,4 %:lle (n = 119/141) tehtiin tästä huolimatta lymfadenektomia. Näistä potilaista vain 2,5 %:lla (n = 3) todettiin kasvaimen levinneen imusolmukkeisiin. Kaikilla näillä kolmella potilaalla oli jääleiketutkimuksen perusteella arvioitu olevan alle
20 20 puoliväliin myometriumin paksuudesta levinnyt erilaistumisasteen 2 kasvain. Näistä 119 potilaasta, joille lymfadenektomia tehtiin, 63,9 %:lla oli erilaistumisasteen 2 ja 95,8 %:lla alle puoliväliin myometriumin paksuudesta levinnyt kasvain ja vain neljällä oli jääleiketutkimuksessa todettu kasvaimen levinneen kohdunkaulaan. TAULUKKO 3. Preoperatiivisesti ja postoperatiivisesti määritetyn erilaistumisasteen yhtenevyys Oikea dg Alidiagnosointi Ylidiagnosointi Preoperatiivinen erilaistumisaste G1 58,7 % (27/46) 41,3 % (19/46) G2 65,6 % (40/61) 14,8 % (9/61) 19,7 % (12/61) G3 71,4 % (5/7) 28,6 % (2/7) Yhteensä 63,2 % (72/114) 24,6 % (28/114) 12,3 % (14/114) TAULUKKO 4. Jääleikkeestä ja postoperatiivisesti määritetyn erilaistumisasteen yhtenevyys Oikea dg Alidiagnosointi Ylidiagnosointi Jääleikkeen erilaistumisaste G1 70,2 % (40/57) 29,8 % (17/57) G2 71,7 % (71/99) 10,1 % (10/99) 18,2 % (18/99) G3 62,5 % (10/16) 37,5 % (6/16) Yhteensä 70,3 % (121/172) 15,7 % (27/172) 14,0 % (24/172) TAULUKKO 5. Jääleikkeestä ja postoperatiivisesti määritetyn myometriuminvaasion syvyyden yhtenevyys Oikea dg Alidiagnosointi Ylidiagnosointi Jääleikkeen myometriuminvaasio Ei invaasiota 20,0 % (2/10) 80,0 % (8/10) Alle 50 % 85,8 % (127/148) 14,2 % (21/148) 0 % (0/148) Yli 50 % 86,4 % (19/22) 13,6 % (3/22) Yhteensä 82,2 % (148/180) 16,1 % (29/180) 1,7 % (3/180) Taulukossa 6 on esitetty preoperatiivisen endometriumnäytteen tutkimisen perusteella tehdyn arvion tarkkuus kohdunrungon kasvaimen histologisen tyypin määrittämisessä. Preoperatiivisesti endometriumnäytteen tutkimisen perusteella kohdun limakalvon hyperplasiaksi luokitelluista 48 tapauksesta vain kaksi oli lopullisen diagnoosin mukaan hyperplasia, ja 46 potilaalta (95,8 %) löytyi lopullisessa määrityksessä endometrioidi adenokarsinooma.
21 21 Preoperatiivisesti endometrioideiksi adenokarsinoomiksi luokitelluista 146 tapauksesta lopullisen määrityksen mukaan 140 oli endometrioideja adenokarsinoomia, kolme serooseja papillaarisia karsinoomia, yksi kirkassoluinen karsinooma ja kaksi adenoskvamoottisia karsinoomia. Yksikään preoperatiivisesti syöväksi luokiteltu ei siis lopullisessa määrityksessä osoittautunut hyperplasiaksi. Taulukossa 7 on esitetty jääleikearvion tarkkuus kohdunrungon kasvaimen histologisen tyypin määrittämisessä. Intraoperatiivisesti jääleiketutkimuksen perusteella kohdun limakalvon hyperplasiaksi luokitelluista seitsemästä tapauksesta vain yksi oli lopullisen diagnoosin mukaan hyperplasia, ja kuudelta potilaalta löytyi lopullisessa määrityksessä endometrioidi adenokarsinooma. Intraoperatiivisesti endometrioideiksi adenokarsinoomiksi luokitelluista 178 tapauksesta lopullisen määrityksen mukaan 172 oli endometrioideja adenokarsinoomia, kolme serooseja papillaarisia karsinoomia, yksi kirkassoluinen karsinooma ja kaksi adenoskvamoottisia karsinoomia. Yksi kasvain luokiteltiin jääleiketutkimuksen perusteella seroosiksi papillaariseksi karsinoomaksi, mutta oli lopullisen diagnoosin mukaan endometrioidi adenokarsinooma. Yksikään intraoperatiivisesti syöväksi luokiteltu ei siis lopullisessa määrityksessä osoittautunut hyperplasiaksi. TAULUKKO 6. Preoperatiivisesti ja postoperatiivisesti määritetyn histologisen tyypin yhtenevyys Postoperatiivinen Adeno Ser Clear Adenosquam Hyperplasia Preoperatiivinen Adeno n = (95,9 %) 3 (2,1 %) 1 (0,7 %) 2 (1,4 %) 0 Hyperplasia n = (95,8 %) (4,2 %) Adeno endometrioidi adenokarsinooma; Ser seroosi papillaarinen karsinooma; Clear kirkassoluinen karsinooma; Adenosquam adenoskvamoottinen karsinooma; Hyperplasia hyperplasia complex tai hyperplasia complex atypica.
22 22 TAULUKKO 7. Jääleikkeestä ja postoperatiivisesti määritetyn histologisen tyypin yhtenevyys Postoperatiivinen Adeno Ser Clear Adenosquam Hyperplasia Jääleike Adeno n = (96,6 %) 3 (1,7 %) 1 (0,6 %) 2 (1,1 %) 0 Ser n = 1 1 (100 %) Hyperplasia n = 7 6 (85,7 %) (14,3 %) Adeno endometrioidi adenokarsinooma; Ser seroosi papillaarinen karsinooma; Clear kirkassoluinen karsinooma; Adenosquam adenoskvamoottinen karsinooma; Hyperplasia hyperplasia complex tai hyperplasia complex atypica.
23 23 4 POHDINTA Kohtusyövän hoidon kulmakivenä on leikkaus ja taudin kirurginen levinneisyysasteen määritys. Kirurginen levinneisyysasteen määritys antaa tietoa taudin ennusteesta ja auttaa suunnittelemaan liitännäishoitoja. Kohtusyöpää sairastavat potilaat ovat usein ylipainoisia ja kroonisesti sairaita. Tämän on ajateltu lisäävän entisestään leikkaushoidon riskejä, ja siksi erityisesti näiden potilaiden kohdalla täydelliseen kirurgiseen levinneisyysasteen määritykseen on suhtauduttu varauksella. Monin eri menetelmin, endometriumnäytteen tutkimuksella, transvaginaalisella ultraäänitutkimuksella, magneettikuvauksella ja tietokonekerroskuvauksella, on pyritty preoperatiivisesti muodostamaan luotettava taudin riskinarvio siinä kuitenkaan onnistumatta. Intraoperatiivisen jääleikediagnostiikan tavoitteena on ollut niiden potilaiden tunnistaminen, joilla on suuri taudin leviämisen riski kohdun ulkopuolisiin elimiin ja joiden kohdalla täydellinen kirurginen levinneisyysasteen määritys on suositeltavaa. On saatu näyttöä siitä, että täydellinen kirurginen levinneisyysasteen määritys imusolmukkeiden poistoineen on hyödyllinen suuren riskin tautia sairastavien potilaiden hoidossa. Lymfadenektomian ei ole kuitenkaan todettu vähentävän potilaiden kuolleisuutta kohtusyöpään. Pienen riskin tautia sairastavilla se päinvastoin voi lisätä sairastuvuutta. (Hidaka ym ) 20 viime vuoden aikana on tehty monia tutkimuksia jääleikkeiden tutkimisen luotettavuudesta kohtusyövän intraoperatiivisessa diagnostiikassa. Tulokset ovat kuitenkin olleet hyvin vaihtelevia myös tuoreimpien tutkimusten välillä. Kuopion yliopistollisessa sairaalassa kohtusyövän jääleikediagnostiikka on vasta 2000-luvun aikana tullut yleisempään käyttöön (Kuvio 1). Sanjuán ym. tutkivat 180 potilaan retrospektiivisessä tutkimuksessa endometriumnäytteen analysoimisen, magneettikuvauksen ja jääleikkeen tutkimisen merkitystä kohtusyövän pre- ja intraoperatiivisessa diagnostiikassa. Heidän mukaansa tutkimalla ennen leikkausta endometriumbiopsia ja yhdistämällä siihen leikkauksen aikainen jääleiketutkimus saadaan paras arvio siitä, tarvitseeko potilaalle tehdä imusolmukkeiden poisto. (Sanjuán ym ) Kuitenkin monissa julkaistuissa tutkimuksissa jääleikediagnostiikan käytettävyys kohtusyövän operatiivisen hoidon linjojen määräämisessä on kyseenalaistettu. Case ym. tutkivat prospektiivisesti 60 levinneisyysasteen I kohtusyöpää tai kompleksia atyyppista hyper-
24 24 plasiaa sairastavan potilaan aineistossa jääleikkeen luotettavuutta. Jääleikearvion yhtenevyys lopullisen parafiinileikkeistä tehdyn histopatologisen diagnoosin kanssa oli heikko: kasvaimen erilaistumisasteen kohdalla 58 % ja myometriuminvaasion syvyyden kohdalla 67 %. Jos päätös imusolmukkeiden poistosta olisi tehty jääleikearvion perusteella, 11 (18 %) potilaalle olisi virheellisesti jätetty tekemättä täydellinen kirurginen levinneisyysasteen määritys. Kahdella näistä potilaista todettiin imusolmukemetastaaseja. (Case ym ) Frumovitz ym. julkaisivat retrospektiivisen tutkimuksen 129 levinneisyysasteen I endometrioidia adenokarsinoomaa sairastavan potilaan aineistosta. Jääleikearvio oli yhtenevä lopullisen diagnoosin kanssa kasvaimen erilaistumisasteen suhteen 79 %:ssa tapauksista. Jääleikearvion tarkkuus oli 54 % tapauksissa, joissa kasvaimen ajateltiin olevan rajoittunut kohdun endometriumiin (levinneisyysaste IA). Jääleikeanalyysin mukaan alle puoliväliin myometriumin syvyydestä levinneiden kasvainten invaasiosyvyys pysyi samana lopullisessa määrityksessä 78 (94 %) tapauksessa. Kuitenkin näistä 78 potilaasta kuudella vatsaontelosta otettu sytologinen näyte oli positiivinen. (Frumovitz ym ) Kumar ym. tutkivat retrospektiivisesti 146 pienen riskin kohtusyöpää sairastavan potilaan aineistosta intraoperatiivisen jääleikearvion luotettavuutta tämän potilasryhmän hoidon linjausten päättämisessä. Pienen riskin taudilla tarkoitettiin tässä tutkimuksessa levinneisyysasteen I kasvaimia, joissa erilaistumisaste oli 1 tai 2. Jääleikearvio osoittautui paikkansa pitäväksi 65,3 %:ssa tapauksista kasvaimen erilaistumisasteen kohdalla ja 72 %:ssa tapauksista myometriuminvaasion syvyyden kohdalla. Täydellisestä levinneisyysasteen määrityksestä pidättäytyminen jääleikearvion perusteella olisi johtanut potilaan suboptimaaliseen hoitoon imusolmukemetastaasien esiintymisen myötä 13 %:ssa ja 6,6 %:ssa tapauksista, joissa jääleikearvion mukainen levinneisyysaste oli IA ja IB. (Kumar ym ) Edellä mainitut tutkijat suosittelevat täydellisen kirurgisen levinneisyysasteen määrityksen tekemistä kaikille kohtusyöpää sairastaville, joilla ei ole vasta-aiheita imusolmukkeiden poistolle. Monet tutkijat ovat saaneet lupaaviakin tuloksia jääleikediagnostiikan osuvuutta tutkiessaan. Quinlivan ym. julkaisivat retrospektiivisen tutkimuksen 209 levinneisyysasteen I kohtusyöpää sairastavan potilaan aineistosta ja osoittivat jääleikearvion olevan hyvinkin täsmällinen. Jääleikearvion tarkkuus kasvaimen oikean erilaistumisasteen, myometriuminvaasion syvyyden ja kohdunkaulan invaasion havaitsemisessa oli 88,6 %, 94,7 % ja 100 %. (Quinlivan ym ) Fanning ym. esittivät samansuuntaisia tuloksia 204 potilaan pro-
25 25 spektiivisessa tutkimuksessa. Vastaavat luvut olivat 96 %, 95 % ja 96 %. (Fanning ym ) Egle ym. julkaisivat tähän asti suurimmasta 318 potilaan aineistosta jääleiketutkimuksen luotettavuutta käsittelevän retrospektiivisen tutkimuksen. Jääleiketutkimuksen perusteella tehdyn riskinarvion luotettavuuden lisäämiseksi he muodostivat kokonaisvaltaisemman riskianalyysin arvioimalla viiden eri riskitekijän, kasvaimen erilaistumisasteen, histologisen tyypin, myometriuminvaasion syvyyden, veri- ja imutieinvaasion ja kohdunkaulaan leviämisen esiintymistä yhdessä. Jääleiketutkimuksen perusteella tehty riskinarvio oli yhtenevä lopullisen diagnoosin kanssa 95,2 %:ssa tapauksista. Vain 14 (4,5 %) tapauksessa jääleikelöydökset aliarvioivat prognostisen riskin. (Egle ym ) Savelli ym. totesivat prospektiivisessa tutkimuksessa 155 potilaan aineistosta jääleikearvion olevan parempi menetelmä kohdunrungon kasvaimen myometriuminvaasion arvioimisessa kuin transvaginaalinen ultraäänitutkimus. Jääleiketutkimuksen perusteella tehty arvio myometriuminvaasion syvyydestä oli yhtenevä lopullisen diagnoosin kanssa 92,2 %:ssa tapauksista. Jääleiketutkimuksessa aliarvioitiin myometriuminvaasion syvyys vain viiden (3,2 %) potilaan kohdalla. (Savelli ym ) Ozturk ym. tutkivat 140 potilaan aineistosta endometriumbiopsian, transvaginaalisen ultraäänitutkimuksen ja jääleikkeen luotettavuutta kohdunrungon kasvaimen myometriuminvaasion syvyyden ja erilaistumisasteen arvioimisessa. He saivat endometriumbiopsian tarkkuudeksi 91 % ja jääleikearvion tarkkuudeksi 90 % kasvaimen oikean erilaistumisasteen havaitsemisessa. Jääleiketutkimuksessa aliarvioitiin erilaistumisaste 2,8 %:ssa tapauksista. Vaikka transvaginaalisen ultraäänitutkimuksen tarkkuus oikean myometriuminvaasion syvyyden arvioimisessa oli vain 79 %, jääleikearvio osoittautui hyvinkin tarkaksi osoittaen oikean syvyyden 92,1 %:ssa tapauksista. (Ozturk ym ) Edellä mainitut tutkijat pitivät jääleikearviota hyvänä ja luotettavana menetelmänä kohtusyöpäpotilaiden intraoperatiivisesti toteutetussa hoidon linjausten päättämisessä. Tässä tutkimuksessa preoperatiivisen endometriumnäytteen tutkimuksen perusteella tehdyn arvion tarkkuus kohdunrungon kasvaimen erilaistumisasteen määrittämisessä oli kaikki erilaistumisasteet yhteen laskettuna 63,2 %. Preoperatiivisessa tutkimuksessa aliarvioitiin kasvaimen erilaistumisaste 24,6 %:ssa tapauksista ja yliarvioitiin 12,3 %:ssa tapauksista. Kuitenkin operatiivisen hoidon toteutuksen pitäisi olla samanlainen, kun kasvaimen erilaistumisaste on 1 tai 2, sillä FIGO:n suosituksen mukaisesti vain potilaille, joilla on erilaistu-